नोट बंदी के दौर में 'सोनम गुप्ता बेवफ़ा है'

इमेज स्रोत, Twitter

भारत में नोटों पर लिखने की लोगों की आदत पुरानी है. अक्सर लोग रूपयों पर ही कुछ न कुछ लिख देते हैं. लेकिन नोटबंदी के माहौल में नोट पर लिखी एक इबारत वायरल हो रही है.

वो इबारत है-'सोनम गुप्ता बेवफा है.'

असल में नोटबंदी से पहले भी अक्सर लोग इस तस्वीर को लेकर चर्चा करते रहे हैं और इस पर अक्सर मज़ाक होते रहे हैं.

अब जब से भारत में 500 और हज़ार के नोट बंद किए गए हैं. इस मैसेज की चर्चा ज़ोरों पर है.

जहां किसी यूजर ने लिखा कि 2000 के नए नोट पर सोनम गुप्ता बेवफा है लिखने के लिए जगह ज्यादा है वहीं किसी ने सोनम गुप्ता का जवाब भी शेयर किया.

हालांकि इनमें से कुछ संदेशों के फोटोशॉप होने की भी संभावना है पर इन वायरल तस्वीरों के ज़रिए हिंदुस्तान में नोटों पर लिखने की आदत पर भी लोग करारा कटाक्ष कर रहे हैं.

इमेज स्रोत, Twitter

इमेज स्रोत, Tweet

सिक्कों और नोट से लेकर डॉलर तक पर 'सोनम गुप्ता बेवफा है' ट्रेंड कर रही हैं.

यहाँ तक कि 2000 रुपए के नए नोट पर भी 'सोनम गुप्ता बेवफा हैं' पहुँच गई हैं.

इमेज स्रोत, Facebook

इमेज स्रोत, Facebook

इन नोटों पर लोगों ने अपने प्रेमी प्रेमिकाओं को संदेश लिखा है.

हालाँकि भारतीय रिज़र्व बैंक समय-समय पर लोगों से अपील करता रहा है कि नोटों को मोड़ें-तोड़ें नहीं और न ही इन पर कुछ लिखें.